นายกรัฐมนตรี ยืนยันบริหารจัดการวัคซีนเต็มที่เพื่อคนไทย ย้ำเป็นเวลาแห่งความรักความสามัคคีของคนไทยทั้งชาติสู้โควิด-19
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเน้นย้ำภายหลังการประชุมคณะรัฐมนตรีว่า ตนขอย้ำในการประเมินผู้ป่วยที่ถูกแบ่งเป็น 3 สีคือ สีแดง ผู้ป่วยอาการหนัก ต้องส่งไปยังโรงพยาบาลเพื่อรักษาเฉพาะทางเร็วที่สุด สีเหลือง คือผู้ป่วยมีอาการน้อย จะถูกส่งไปยัง Hospital สีเขียว ซึ่งเป็นผู้ป่วยไม่มีอาการโดยจะถูกส่งไปยังโรงพยาบาลสนาม ซึ่งหน่วยงานที่เกี่ยวข้องจากบูรณาการเรื่องข้อมูล เพื่อช่วยเหลือประชาชนให้ดีที่สุด โดยตนเองได้สั่งการให้จัดเตรียมสถานที่คัดกรองให้มากยิ่งขึ้น เนื่องจากไม่ต้องการให้เกิดความแออัดในพื้นที่โรงพยาบาลต่างๆส่วนด้านการฉีดวัคซีนที่ได้รับมาเพิ่มเติม จากการทำงานเร่งรัดของกระทรวงสาธารณสุขและรัฐบาล ได้มีการติดต่อกับทางรัฐบาลและบริษัทผู้ผลิตวัคซีน ซึ่งถือเป็นการควบคุมของภายใต้รัฐบาลของแต่ละประเทศต้นทางผลิตวัคซีน โดยมอบหมายให้กระทรวงสาธารณสุขไปดำเนินการเพื่อให้เกิดความชัดเจนเพิ่มขึ้น ยืนยันว่าไม่ได้ปิดกั้นใครแต่ต้องหาช่องทางให้สามารถดำเนินการ รวมกันได้ คือรัฐบาลจะต้องเป็นผู้รับผิดชอบทุกอย่าง ในเรื่องผลกระทบข้างเคียงที่จะเกิดขึ้น และขณะนี้มีการฉีดวัคซีนครบ 2 โดสแล้วกว่า 2 แสนคน และจะเร่งรัดการดำเนินการตามวัคซีนที่มีอยู่ พร้อมกันนี้ตั้งเป้าว่าจะฉีดวัคซีนให้ประชาชน 50 ล้านคน หรือ 100 ล้านโดส ในปีนี้ ยืนยันว่าไม่ได้นิ่งนอนใจทำงานเรื่องนี้มาโดยตลอด โดยทุกคนทำงานเต็มขีดความสามารถแต่ก็ขึ้นอยู่กับแต่ละประเทศด้วยนอกจากนี้ นายกรัฐมนตรี ยังขอบคุณจิตอาสากลุ่มองค์กรและบุคคลต่างๆ ที่ได้แสดงน้ำใจ เสนอตัวเข้ามาช่วยเหลือการบริหารงานของภาครัฐ หรือช่วยเหลือบุคคล พร้อมกับระบุว่าช่วงเวลานี้เป็นช่วงเวลาที่เหมาะสมในการรวมหัวใจไว้ด้วยกัน ดูแลซึ่งกันและกันช่วยเหลือซึ่งกันและกัน และขอให้ทุกคนเป็นกำลังใจให้บุคลากรด่านหน้าและทีมประเทศไทยได้รวมพลังกันสู้เพื่อให้ผ่านวิกฤตการณ์ดังกล่าวนี้ไปให้ได้เร็วๆ